ai4bharat/Pralekha huggingface dataset:
சுரங்கங்கள் அமைச்சகம்
2022-23 ஏப்ரல் –ஜூலை மாதத்தில் கனிமங்களின் ஒட்டுமொத்த உற்பத்தி 6.1 சதவீதம் சாதனை அளவாக இருந்தது
2022-23 ஏப்ரல் – ஜூலை மாதத்தில் கனிமங்களின் ஒட்டுமொத்த உற்பத்தி 6.1 சதவீதம் சாதனை அளவாக இருந்தது என்று இந்திய கனிமங்கள் அமைப்பின் புள்ளி விவரங்கள் தெரிவிக்கின்றன.
2022 ஜூலையில் முக்கிய கனிமங்களின் உற்பத்தி அளவு: நிலக்கரி 603 லட்சம் டன், லிக்னைட் 33 லட்சம் டன், பெட்ரோலியம்  25 லட்சம் டன், பாக்சைட் 1526 ஆயிரம் டன், குரோமைட் 192 ஆயிரம் டன், தங்கம் 93 கிலோ கிராம், இரும்பு தாது 155 லட்சம் டன், மாங்கனீஸ் தாது 153 ஆயிரம் டன், துத்தநாகம் 127 ஆயிரம் டன், சுண்ணாம்புக்கல் 306 லட்சம் டன், வைரம் 22 கேரட்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1861119
புள்ளியியல் மற்றும் திட்ட அமலாக்கம் அமைச்சகம்
நாட்டின் வேலைவாய்ப்பு குறித்த அறிக்கை வெளியீடு
வேலைவாய்ப்பு நிலவர முன்னேற்றத்தை மதிப்பிடுவதற்காக, அரசு நிறுவனங்களின் நிர்வாக ஆவணங்களின் அடிப்படையில் கடந்த 2017-ஆம் ஆண்டு செப்டம்பர் முதல் 2021-ஆம் ஆண்டு ஆகஸ்ட் வரை நாட்டின் வேலைவாய்ப்பு குறித்த அறிக்கையை மத்திய புள்ளியியல் மற்றும் திட்ட அமலாக்க அமைச்சகத்தின் தேசிய புள்ளியியல் அலுவலகம் வெளியிட்டுள்ளது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1766258
----
(Visitor Counter : 147
குறு சிறு மற்றும் நடுத்தர தொழில் துறை அமைச்சகம்
மத்திய பொதுத்துறை நிறுவனங்கள் சிறு, குறு நிறுவனங்களிடம் இருந்து செய்யும் கொள்முதலும், செலுத்தும் தொகைகளும் கடந்த 6 மாதங்களில் அதிகளவு உயர்ந்துள்ளன
மத்திய பொதுத்துறை நிறுவனங்கள் சிறு, குறு நிறுவனங்களிடம் இருந்து செய்த கொள்முதல்கள் மற்றும் செலுத்திய தொகைகள் குறித்த விவரங்களை மத்திய சிறு, குறு மற்றும் நடுத்தர தொழில் நிறுவனங்கள் அமைச்சகம் வெளியிட்டுள்ளது.
இதன் படி, மத்திய பொதுத்துறை நிறுவனங்கள் சிறு, குறு நிறுவனங்களிடம் இருந்து செய்யும் கொள்முதல்களும், செலுத்தும் தொகைகளும் கடந்த ஆறு மாதங்களில் அதிகளவு உயர்ந்துள்ளதாக தெரிய வருகிறது.
இந்த வருடம் மே மற்றும் அக்டோபர் மாதங்களுக்கிடையே மட்டும் கொள்முதல்களும், செலுத்திய தொகைகளும் ரூ 2,300 கோடி உயர்ந்து, ரூ 5,000 கோடியை தொட்டுள்ளன. இது கடந்த காலங்களை விட கிட்டத்தட்ட இரண்டரை மடங்கு அதிகமாகும்.
மாதாந்திர கட்டணங்களும், மாதாந்திர கொள்முதலுக்கேற்ப உயர்ந்துள்ளது. மே மாதத்தில் 76 சதவீதமாக இருந்த கட்டணங்களின் விகிதம், அக்டோபர் மாதம் 80 சதவீதமாக உயர்ந்துள்ளது.
மாதந்திர நிலுவைத் தொகையின் விகிதம் குறைந்தள்ளதும் தெரியவந்துள்ளது. மேற்கண்ட காலகட்டத்தில் 24 சதவீதத்தில் இருந்து 20 சதவீதமாக இது குறைந்துள்ளது.
மேலும் விவரங்களுக்கு இந்த ஆங்கில செய்திக் குறிப்பை காணவும்
https://pib.gov.in/PressReleasePage.aspx?PRID=1675325
----
(Visitor Counter : 171
பிரதமர் அலுவலகம்
மகரசங்கராந்திக்கு பிரதமர் வாழ்த்து
மகரசங்கராந்தியை முன்னிட்டு, நாட்டு மக்களுக்கு பிரதமர் திரு நரேந்திர மோடி வாழ்த்து தெரிவித்துள்ளார்.
பிரதமர் விடுத்துள்ள சுட்டுரைச் செய்தியில், “அனைவருக்கும் மகரசங்கராந்தி வாழ்த்துக்கள். மகரசங்கராந்தி, இந்தியாவின் பல பகுதிகளில் உற்சாகத்துடன் கொண்டாப்படுகிறது. இந்தத் திருநாள், நாட்டின் பன்முகத்தன்மையையும், நமது பாரம்பரியத்தையும் வெளிப்படுத்துகிறது. இயற்கை அன்னையை மதிக்க வேண்டியதன் முக்கியத்துவத்தை, இது மீண்டும் உறுதிப்படுத்துகிறது” என்று கூறியுள்ளார்.
------
(
உள்துறை அமைச்சகம்
கோவிட்-19 வைரஸை எதிர்கொள்வதற்குப் பிறப்பிக்கப்பட்ட ஊரடங்கு உத்தரவிலிருந்து கடல் மீன்பிடித்தல்/மீன்வளர்ப்புத் தொழில் செயல்பாடுகளுக்கு விலக்கு அளித்து 5-வது பிற்சேர்க்கையை வெளியிட்டது மத்திய உள்துறை அமைச்சகம்
கோவிட்-19 வைரஸை எதிர்கொள்ளும் வகையில் பிறப்பிக்கப்பட்ட ஊரடங்கு தொடர்பாக அனைத்து அமைச்சகங்கள்/ துறைகளுக்கு வழங்கப்பட்ட ஒருங்கிணைந்த வழிமுறைகளில் ஒரு பிற்சேர்க்கையை மத்திய உள்துறை அமைச்சகம் வெளியிட்டுள்ளது. 
5-வது பிற்சேர்க்கையின்படி, ஊரடங்கு விதிகளிலிருந்து மீன்பிடித்தல் / மீன்வளர்ப்பு தொழில் செயல்பாடுகளுக்கு விலக்கு அளிக்கப்படுகிறது. இதில், உணவு அளித்தல் மற்றும் பராமரிப்பு, மீன்பிடித்தல், பதப்படுத்துதல், பெட்டிகளில் அடைத்தல், குளிரூட்டி மையச் செயல்பாடுகள், விற்பனை மற்றும் சந்தைப்படுத்துதல்; குஞ்சு பொறித்தல், உணவு தயாரிப்பு ஆலைகள், வர்த்தக ரீதியான மீன் காட்சியகங்கள், மீன்/இறால் மற்றும் மீன் பொருள்கள், மீன் குஞ்சுகள் ஆகியவற்றை எடுத்துச் செல்தல் மற்றும் பணியாளர்கள் பயணம் மேற்கொள்தல் ஆகிய அனைத்து நடவடிக்கைகளுக்கும் விலக்கு அளிக்கப்படுகிறது.
(Visitor Counter : 175
தகவல் மற்றும் ஒலிபரப்பு அமைச்சகம்
நோய்த்தீர்க்கும் முறைகளுக்கு உலகளாவிய மையமாக இந்தியா மாற வேண்டும் என்று மத்திய அமைச்சர் திரு அனுராக் தாக்கூர் வலியுறுத்தியுள்ளார்
உலகளாவிய ஆயுஷ் முதலீடு மற்றும் புத்தாக்க உச்சி மாநாடு 2022-ன் நிறைவு நிகழ்ச்சியில் மத்திய அமைச்சர் திரு அனுராக் தாக்கூர் இன்று கலந்து கொண்டார்.
மூன்று நாள் உச்சிமாநாட்டின் பங்கேற்பாளர்களிடம் பேசிய திரு தாக்கூர், நோய்த்தீர்க்கும் முறைகளுக்கான உலகளாவிய மையமாக இந்தியா மாற வேண்டும் என்று கூறினார்.
ஆயுஷ் துறையில் முதலீடு மற்றும் புதிய கண்டுபிடிப்புகளுக்கு அபரிமிதமான சாத்தியக்கூறுகள் குறித்து பேசிய அமைச்சர், 2014-ல் 3 பில்லியன் அமெரிக்க டாலர் மதிப்புடையதாக இருந்த வர்த்தகம் இன்று 6 மடங்கு அதிகரித்து 18 பில்லியன் அமெரிக்க டாலராக உயர்ந்துள்ளது என்றார். இத்துறையில் அபரிமிதமான வளர்ச்சிக்கான சாத்தியத்தை இது குறிக்கிறது.
மேலும் பேசிய அமைச்சர், 75% என்ற அற்புதமான வருடாந்திர வளர்ச்சி விகிதம் இதை ஒரு கவர்ச்சிகரமான துறையாக மாற்றுகிறது. இந்தத் துறையில் முதலீடு செய்யும் பல ஸ்டார்ட் அப்கள் மற்றும் தொழில்களை நாடு விரைவில் காணும் என்று அவர் நம்பிக்கை தெரிவித்தார்.
கொவிட் பெருந்தொற்றின் போது இந்தியா சிறப்பாகச் செயல்பட்டதாகவும், கொவிட்டுக்கு பிந்தைய உலகில் இந்தியா வேகமாக வளர்ந்து வரும் பெரிய பொருளாதாரங்களில் ஒன்றாக இருப்பதாகவும், இந்த வளர்ச்சியில் ஆயுஷ் ஒரு முன்னணி துறையாக இருக்க விரும்புவதாகவும் அமைச்சர் மேலும் கூறினார்.
உலகமே கொவிட் பெருந்தொற்றை எதிர்த்துப் போராடிக் கொண்டிருக்கும் வேளையில், கடந்த இரண்டு ஆண்டுகளில் 47 இந்திய ஸ்டார்ட்அப்கள் யூனிகார்ன்களாக மாறியுள்ளன என்று அவர் மேலும் குறிப்பிட்டார்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1819089
பாதுகாப்பு அமைச்சகம்
நவீன தொழில்நுட்பத்தின் வாயிலாக ராணுவத் தளவாடங்களில் பழுதை சீர்செய்வது தொடர்பான இணைய கருத்தரங்கு
நவீன தொழில்நுட்பத்தின் வாயிலாக ராணுவத் தளவாடங்களில் பழுதை சீர்செய்வது தொடர்பாக இந்திய ராணுவமும் இந்திய ராணுவ உற்பத்தியாளர்கள் சங்கமும் இணைந்து 2020 டிசம்பர் 14 அன்று ஓர் இணைய கருத்தரங்கை நடத்தியது.
உலகளவில் நவீன தொழில்நுட்பங்களைப் பயன்படுத்தி ராணுவத் தளவாடங்களில் பழுதை சீர்செய்யவும், இறக்குமதியைக் குறைத்து உள்நாட்டுத் தயாரிப்புகளை ஊக்குவிக்கவும் இந்த முயற்சி உதவியாக இருக்கும்.
துவக்க நிகழ்ச்சியில் பேசிய இந்திய ராணுவத்தின் லெப்டினன்ட் ஜெனரல் எஸ் கே உபாத்யா, வடக்கு எல்லைப் பகுதிகளில் தற்போது உள்ள சூழ்நிலையில் நமது தளவாடங்களின் கருவிகளை பாதுகாப்பு தொழில்துறையின் உதவியுடன் சீர் செய்து வருவதாகக் கூறினார்.
இந்த கருத்தரங்கில் 140 தொழில்துறை பிரதிநிதிகள் மற்றும் ராணுவ அதிகாரிகள் கலந்து கொண்டனர்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:
https://www.pib.gov.in/PressReleasePage.aspx?PRID=1680786
(Visitor Counter : 93
சுகாதாரம் மற்றும் குடும்ப நலத்துறை அமைச்சகம்
டாவோசில் நடைபெறும் உலகப் பொருளாதார மன்றக் கூட்டத்தில் ஆராய்ச்சி மற்றும் மேம்பாட்டில் வாய்ப்புகள் மற்றும் வாழ்க்கை முறை அறிவியலில் புதுமைக் கண்டுபிடிப்புகள் என்ற தலைப்பிலான வட்டமேசை விவாதத்தில் மத்திய அமைச்சர் டாக்டர் மன்சுக் மாண்டவியா உரை
இந்தியாவில் பிரதமர் திரு நரேந்திர மோடி தலைமையிலான மத்திய அரசு பாரம்பரிய மருந்துகளை நவீன மருத்துவத்துடன் ஒருங்கிணைத்து பொது மக்களின் பயன்பாட்டிற்கு கொண்டுவர அண்மையில் முயற்சிகளை மேற்கொண்டுள்ளதாக மத்திய சுகாதாரத் துறை அமைச்சர் திரு மன்சுக் மாண்டவியா கூறியுள்ளார்.
டாவோசில் நடைபெறும் உலகப் பொருளாதார மன்றக் கூட்டத்தில் ஆராய்ச்சி மற்றும் மேம்பாட்டில் வாய்ப்புகள் மற்றும் வாழ்க்கை முறை அறிவியலில் புதுமைக் கண்டுபிடிப்புகள் என்ற தலைப்பிலான வட்டமேசை விவாதத்தில் மத்திய அமைச்சர் டாக்டர் மன்சுக் மாண்டவியா உரையாற்றினார். இந்திய வாழ்க்கை முறை அறிவியல் உலக அளவில் முக்கியத்துவம் பெற்று விளங்குவதாக மருந்துகள் மற்றும் மருத்துவ உபகரணங்கள் உள்ளூர் மற்றும் உலக சந்தைகளில் எளிதில் கிடைப்பதை உறுதி செய்ய பிரதமர் திரு நரேந்திர மோடி தலைமையிலான மத்திய அரசு உறுதி பூண்டுள்ளது என்றும் அவர் கூறினார்.
இந்தியாவில் ஆயுஷ்மான் பாரத் - மக்கள் ஆரோக்கியம், மக்கள் மருந்தகம் உள்ளிட்ட திட்டங்கள் மருந்து மற்றும் மருத்துவ தொழில்நுட்பத் துறைகளில் வாய்ப்புகளை அதிகரித்துள்ளது என்று அவர் தெரிவித்தார். மருத்துவ உபகரணங்கள் துறையை உற்பத்தியுடன் கூடிய ஊக்குவிப்புத் திட்டத்தின் கீழ் மத்திய அரசு கொண்டு வந்துள்ளதாகக் கூறிய அவர், 5 ஆண்டுகளில் 50% ஆண்டு வளர்ச்சியை இத்துறை அடைந்துள்ளது என்றார். ஆராய்ச்சி மற்றும் மேம்பாட்டு கட்டமைப்புகளை வலுப்படுத்துவதன் மூலம் மருந்துகள் மற்றும் மருத்துவ உபகரணங்கள் துறையில் இந்தியா தற்சார்பை எட்டும் என்று திரு மன்சுக் மாண்டவியா தெரிவித்தார்.
சாலைப் போக்குவரத்து மற்றும் நெடுஞ்சாலைத்துறை அமைச்சகம்
உலக வங்கி நிதியுதவியுடன் நான்கு மாநிலங்களில் பசுமை தேசிய நெடுஞ்சாலை சரக்குப் போக்குவரத்துத் திட்டம் அமல்படுத்தப்பட உள்ளது
உலக வங்கி நிதியுதவியுடன் நான்கு மாநிலங்களில் பசுமை தேசிய நெடுஞ்சாலை சரக்குப் போக்குவரத்துத் திட்டம் அமல்படுத்தப்பட உள்ளதாக மத்திய சாலைப்போக்குவரத்து மற்றும் நெடுஞ்சாலைகள் துறை அமைச்சர் திரு நிதின்கட்கரி தெரிவித்துள்ளார்.
நாடாளுமன்ற மாநிலங்களவையில் இன்று கேள்வி ஒன்றுக்கு எழுத்து மூலம் பதில் அளித்த அவர், இமாச்சலப்பிரதேசம், ராஜஸ்தான், உத்தரப்பிரதேசம், ஆந்திரப்பிரதேசம் ஆகிய மாநிலங்களில் மொத்தம் 781 கிலோ மீட்டர் தூரத்திற்கான பசுமை தேசிய நெடுஞ்சாலை சரக்குப்போக்குவரத்துத் திட்டத்துக்கான ஒப்பந்தத்தில் மத்திய அரசும், உலக வங்கியும் கையெழுத்திட்டுள்ளதாக தெரிவித்தார். இந்தத் திட்டத்திற்கான மொத்த செலவு 1288.24 மில்லியன் அமெரிக்க டாலர்  என்றும், இதில் உலக வங்கியின் கடன் உதவி 500 மில்லியன் டாலர் என்றும் அமைச்சர் கூறினார்.
சுண்ணாம்பு, சாம்பல், பிளாஸ்டிக் கழிவு, கோகோ, சணல் நார் போன்ற உள்ளூர் பயன்பாட்டுப் பொருட்களையும், இயற்கை பொருட்களையும் பயன்படுத்தி சாலைகள் அமைப்பது இந்தத் திட்டத்தின் நோக்கமாகும்.
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்ட மொத்த கொவிட்-19 தடுப்பூசிகளின் எண்ணிக்கை 68.75 கோடியைக் கடந்தது
குறிப்பிடத்தக்க சாதனையாக இந்தியாவில் செலுத்தப்பட்ட மொத்த தடுப்பூசிகளின் எண்ணிக்கை நேற்று 68.75 கோடியைக் கடந்தது. கடந்த 24 மணி நேரத்தில் 25,23,089 கொவிட் தடுப்பூசிகள் செலுத்தப்பட்டன. இன்று காலை 7 மணி நிலவரப்படி, இந்தியாவில் செலுத்தப்பட்ட மொத்த தடுப்பூசிகளின் எண்ணிக்கை 68.75 கோடியைக்  கடந்தது. 71,77,219 அமர்வுகள் மூலம் இது சாதிக்கப்பட்டது.
நாடு முழுவதும் தடுப்பூசி செலுத்தப்படும் வேகம் மற்றும் விரிவாக்கத்தை அதிகரிக்க மத்திய அரசு உறுதியுடன் உள்ளது.
கடந்த 24 மணி நேரத்தில், 43,903 நோயாளிகள் கொவிட் பாதிப்பிலிருந்து குணமடைந்துள்ளனர். இதனால் இதுவரை குணமடைந்தவர்களின் மொத்த எண்ணிக்கை 3,21,81,995 ஆக அதிகரித்துள்ளது. நாட்டில் குணமடைந்தோர் வீதம் 97.44%.
மத்திய, மாநில அரசின் கூட்டு முயற்சிகளால், தினசரி கொவிட் பாதிப்பு, தொடர்ந்து 71 நாட்களாக 50,000க்கும் கீழ் உள்ளது.
கடந்த 24 மணி நேரத்தில், 38,948 பேருக்கு புதிதாக பாதிப்பு ஏற்பட்டுள்ளது. நாட்டில் தற்போது சிகிச்சை பெறுபவர்களின் எண்ணிக்கை 4,04,874. இது மொத்த பாதிப்பில் 1.23 சதவீதம். கடந்த 24 மணி நேரத்தில் 14,10,649 கொவிட் பரிசோதனைகள் செய்யப்பட்டுள்ளன. இந்தியா இதுவரை, 53.14 கோடி  பரிசோதனைகளைச் செய்துள்ளது.
நாடு முழுவதும் கொவிட் பரிசோதனை திறன் அதிகரித்துள்ள நிலையில், வாராந்திர பாதிப்பு வீதம் 2.58 சதவீதமாக உள்ளது. இது கடந்த 73 நாட்களாக 3 சதவீதத்துக்கும் குறைவாக உள்ளது. தினசரி பாதிப்பு வீதம், தொடர்ந்து 91 நாட்களாக 5 சதவீதத்துக்கும் குறைவாக உள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1752432
பிரதமர் அலுவலகம்
பிரபல வங்காள மொழி எழுத்தாளர் திரு சமரேஷ் மஜும்தரின் மறைவிற்கு பிரதமர் இரங்கல்
பிரபல வங்காள மொழி எழுத்தாளர் திரு சமரேஷ் மஜும்தரின் மறைவிற்கு பிரதமர் திரு நரேந்திர மோடி ஆழ்ந்த இரங்கலைத் தெரிவித்துக் கொண்டுள்ளார்.
ட்விட்டர் வாயிலாக அவர் கூறியதாவது:
“வங்காள இலக்கியத்தில் அவர் அளித்த பங்களிப்பிற்காக திரு சமரேஷ் மஜும்தர் என்றும் நினைவில் கொள்ளப்படுவார். மேற்கு வங்கத்தின் கலாச்சாரம் மற்றும் சமூகத்தின் வெவ்வேறு அம்சங்களை அவரது படைப்புகள் பிரதிபலிக்கின்றன. அன்னாரது குடும்பத்தினருக்கு எனது இரங்கல்கள். ஓம் சாந்தி.”
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்ட மொத்த கொவிட்-19 தடுப்பூசி எண்ணிக்கை 119.38 கோடியைக் கடந்தது
நாட்டில் கடந்த 24 மணி நேரத்தில் 90,27,638 தடுப்பூசி டோஸ்கள் செலுத்தப்பட்டுள்ளன. இத்துடன் நாட்டில் செலுத்தப்பட்ட மொத்தக் கொவிட் தடுப்பூசிகளின் எண்ணிக்கை, இன்று காலை 7 மணி நிலவரப்படி 119.38 கோடியைக்  கடந்தது. 1,23,73,056 அமர்வுகள் மூலம் இந்தச் சாதனைப் படைக்கப்பட்டுள்ளது.
கடந்த 24 மணி நேரத்தில் 10,264 பேர் குணமடைந்துள்ளதால், இதுவரை குணமடைந்தோர் மொத்த எண்ணிக்கை 3,39,67,962 ஆக அதிகரித்துள்ளது.
இதைத் தொடர்ந்து குணமடைந்தோர் விகிதம் தற்போது 98.33 சதவீதமாக உள்ளது.
மத்திய, மாநில அரசுகளின் கூட்டு முயற்சிகளால், தினசரி கொவிட் பாதிப்பு தொடர்ந்து 151 நாட்களாக 50,000-க்கும் கீழ் உள்ளது. கடந்த 24 மணி நேரத்தில் 9,119 பேருக்குப் புதிதாகத் தொற்று ஏற்பட்டுள்ளது.
நாட்டில் கொவிட் பாதிப்பிற்கு சிகிச்சை பெறுபவர்களின் எண்ணிக்கை 1,09,940 ஆக உள்ளது; நாட்டில் கொவிட் சிகிச்சை பெறுபவர்களின் மொத்த விகிதம் தற்போது 0.32 சதவீதமாக உள்ளது; 2020 மார்ச் மாதத்திற்குப்பின் இது குறைந்த அளவு.
கடந்த 24 மணி நேரத்தில் 11,50,538 கொவிட் பரிசோதனைகள் செய்யப்பட்டன. இதுவரை சுமார் 63.59 கோடி கொவிட் பரிசோதனைகள்  செய்யப்பட்டுள்ளன.
வாராந்திரத் தொற்று உறுதி கடந்த 62 நாட்களில் 2 சதவீதத்திற்கும் குறைவாக நீடித்து, தற்போது 0.90 சதவீதமாக உள்ளது. தினசரித் தொற்று விகிதம் 0.79 சதவீதமாக பதிவாகியுள்ளது. இந்த எண்ணிக்கை தொடர்ந்து 86 நாட்களாக 3 சதவீதத்திற்குக் கீழே 52 நாட்களாக 2 சதவீதத்திற்குக் குறைவாகவும் உள்ளது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1774891
கூட்டுறவு அமைச்சகம்
மத்திய உள்துறை அமைச்சரும், கூட்டுறவுத்துறை அமைச்சருமான திரு அமித் ஷா சஹாரா கூட்டுறவு சங்க உறுப்பினர்களுக்கு பணத்தைத் திருப்பித் தருவதற்கான தளத்தைத் தொடங்கி வைக்கிறார்
மத்திய உள்துறை அமைச்சரும், கூட்டுறவுத்துறை அமைச்சருமான திரு.அமித் ஷா செவ்வாய்கிழமையன்று புதுதில்லியில் சஹாரா கூட்டுறவு சங்க உறுப்பினர்களுக்கு பணத்தைத் திருப்பித் தருவதற்கான தளத்தைத் தொடங்கி வைக்கிறார். பிரதமர் திரு.நரேந்திர மோடியின் தலைமையில், மத்திய உள்துறை அமைச்சரும், கூட்டுறவுத்துறை அமைச்சருமான திரு.அமித் ஷாவின் வழிகாட்டுதலில், கூட்டுறவுத்துறை அமைச்சகம் உருவாக்கப்பட்டதிலிருந்து, நாட்டில் கூட்டுறவு இயக்கத்தை வலுப்படுத்தவும், கூட்டுறவு உறுப்பினர்களின் நலன்களைப் பாதுகாக்கவும் பல முயற்சிகளை எடுத்து வருகிறது.
சஹாரா குழும கூட்டுறவு சங்கங்களின் உண்மையான உறுப்பினர்களுக்கு அவர்களின் வைப்புத்தொகையை திருப்பித் தருவதில் உள்ள சிக்கல்களைத் தீர்க்க மத்திய கூட்டுறவுத்துறை அமைச்சகம் உச்ச நீதிமன்றத்தில் மனுத்தாக்கல் செய்தது. இந்த மனு மீது 2023 மார்ச் 29-ம் தேதி உத்தரவிட்ட உச்ச நீதிமன்றம், உறுப்பினர்களுக்கு நிலுவைத் தொகையைத் தர சஹாராவின் செபி கணக்கிலிருந்து, ரூ.5,000 கோடியை மத்திய கூட்டுறவு சங்கங்களின் பதிவாளர் அலுவலகத்துக்கு மாற்ற உத்தரவிட்டது.
இதனைத் தொடர்ந்து, சஹாரா குழும கூட்டுறவு சங்கங்களின் உண்மையான வைப்புதாரர்கள் தங்களது நிலுவைத்தொகையைப் பெறுவதற்காக புதிய தளம் தொடங்கப்பட்டுள்ளது.
SM/CR/KRS
சிறப்பு சேவைகள் மற்றும் கட்டுரைகள்
ரூ.41.83 லட்சம் மதிப்புள்ள 936 கிராம் எடையுள்ள 24 காரட் தூய தங்கம் பறிமுதல் – ஒரு பயணி கைது
சென்னை விமான நிலைய சுங்கத் துறையினருக்கு கிடைத்த ரகசிய தகவலின்பேரில், துபாயிலிருந்து 12.07.2022 அன்று எமிரேட்ஸ் விமானம் மூலம் சென்னை வந்த திருச்சியைச் சேர்ந்த ராஜன் ரஜினி என்ற பயணியை வழிமறித்து சுங்கத்துறையினர் சோதனை செய்தனர்.
இந்த சோதனையின் போது, 936 கிராம் எடையுள்ள தங்கத்தை அவரது உடலில் மூன்று பொட்டலங்களாக மறைத்து கடத்தி வந்தது கண்டறியப்பட்டது.
24 காரட் தூய்மையான ரூ.41.83 லட்சம் மதிப்புள்ள இந்தத் தங்கத்தை பறிமுதல் செய்த அதிகாரிகள், அந்தப் பயணியை கைது செய்து மேல் விசாரணை நடத்தி வருவதாக சென்னை சர்வதேச விமான நிலைய முதன்மை சுங்கத்துறை ஆணையர் திரு கே ஆர் உதய்பாஸ்கர் வெளியிட்டுள்ள செய்திக்குறிப்பில் தெரிவிக்கப்பட்டுள்ளது.
பிரதமர் அலுவலகம்
பிரதமர் திரு.நரேந்திர மோடிக்கும், இங்கிலாந்து பிரதமர் மாண்புமிகு போரிஸ் ஜான்சனுக்கும் இடையேயான தொலைபேசி உரையாடல்
பிரதமர் திரு.நரேந்திர மோடிக்கு இன்று இங்கிலாந்து பிரதமர் மாண்புமிகு போரிஸ் ஜான்சனிடமிருந்து தொலைபேசி அழைப்பு வந்தது.
இரு தலைவர்களும் இந்தப் புதிய பத்தாண்டில் இந்தியா-இங்கிலாந்து இடையேயான நோக்க அடிப்படையிலான செயல் திட்ட ஒத்துழைப்பை மேலும் வலுப்படுத்துவதில் ஆர்வத்துடன் இருப்பதாகத் தெரிவித்தனர். இந்த இலக்கை அடைய விரிவான காலக்கெடு செயல் திட்டத்தை உருவாக்குவது பயனுள்ளதாக இருக்கும் என்று இரு தலைவர்களும் ஒப்புக்கொண்டனர்.
பருவநிலை மாற்றத்துறையில், குறிப்பாக பேரிடர் மீட்டெழுச்சி கட்டமைப்புக் கூட்டணி சார்ந்த துறையில் இந்தியா – இங்கிலாந்து இடையே உள்ள ஒத்துழைப்பு குறித்து இரு தலைவர்களும் திருப்தி தெரிவித்தனர். இந்த ஆண்டு பிற்பகுதியில் கிளாஸ்கோவில் நடைபெறும் சி ஓ பி -26 எனப்படும் சம்பந்தப்பட்ட தரப்பினர் மாநாட்டில் பங்கேற்க தமக்கு விடுக்கப்பட்ட அழைப்புக்காக பிரதமர் மோடி, பிரதமர் ஜான்சனுக்கு நன்றி தெரிவித்தார்.
கொவிட்-19 பெருந்தொற்று குறித்த கருத்துக்களையும் இரு பிரதமர்களும் பரிமாறிக் கொண்டனர். இங்கிலாந்து சுகாதாரத்துறை அமைச்சர் திருமதி நாடைன் டோரிஸுக்கு கொரோனா வைரஸ் தொற்று ஏற்பட்டிருப்பது குறித்து கவலை தெரிவித்த பிரதமர் திரு மோடி, அவர் விரைவில் குணமடைய பிரார்த்திப்பதாகக் குறிப்பிட்டார்.
பரஸ்பரம் ஏற்புடைய தேதிகளில் இந்தியாவுக்கு வருமாறு திரு ஜான்சனுக்கு விடுக்கப்பட்ட அழைப்பை பிரதமர் திரு மோடி மீண்டும் வலியுறுத்தினார்.
---
(Visitor Counter : 99
உள்நாட்டு விமானப் போக்குவரத்து அமைச்சகம்
உதான் திட்டம் தொடங்கப்பட்டதில் இருந்து ஒரு கோடிக்கும் மேற்பட்ட விமானப் பயணிகள் பயனடைந்துள்ளனர்
நாட்டில் சிறிய நகரங்களிலும், விமானங்களை இயக்கும் வகையில், உதான் திட்டம் செயல்படுத்தப்பட்டு வருகிறது. இதற்காக பயன்பாட்டில் இல்லாத மற்றும் பயன்பாட்டில் உள்ள விமான நிலையங்களின் மறுசீரமைப்புக்காக ரூ.4,500 கோடியை மத்திய அரசு ஒதுக்கியுள்ளது. மேலும் 21 நகரங்களில் விமான நிலையங்களை அமைப்பதற்கு மத்திய அரசு ஒப்புதல் அளித்துள்ளது. இதில், 8 விமான நிலையங்கள் தற்போது செயல்பட்டு வருகின்றன.
உதான் திட்டம் தொடங்கப்பட்டதிலிருந்து ஒரு கோடிக்கும் மேற்பட்ட விமானப் பயணிகள் பயனடைந்துள்ளனர். 2-வது மற்றும் 3-ம் தர நகரங்களை இணைக்கும் வகையில் விமானப் போக்குவரத்து சேவைக்காக இத்திட்டம் வகுக்கப்பட்டுள்ளது.
இத்தகவலை மக்களவையில் விமானப் போக்குவரத்து துறை இணையமைச்சர் ஓய்வுபெற்ற ஜென்ரல் வி கே சிங், எழுத்துப் பூர்வமாகத் தெரிவித்தார்.
மேலும் விவரங்களுக்கு இதன் ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1843405
உள்நாட்டு விமானப் போக்குவரத்து அமைச்சகம்
திருவனந்தபுரம் விமான நிலையத்திலிருந்து தடையற்ற மருத்துவ பொருட்கள் விநியோகம் தொடர்கிறது
கொவிட்-19க்கு எதிரான போராட்டத்தில், மருத்துவ அத்தியாவசியப் பொருட்களை தடையின்றி விநியோகிப்பதில் திருவனந்தபுரம் விமான நிலையமும், அதன் முன்களப் பணியாளர்களும் முக்கிய பங்காற்றி வருகின்றனர்.
திருவனந்தபுரம் விமான நிலையத்திலிருந்து மே 19ம் தேதி வரை, மொத்தம் 313 பெட்டிகள்  கொவிட்-19 தடுப்பூசிகள் பல விமானங்கள் மூலம் அனுப்பப்பட்டுள்ளன. ஆக்ஸிஜன் நெருக்கடியை சமாளிக்க, மே 19ம் தேதி வரை மொத்தம் 300 ஆக்ஸிஜன் செறிவூட்டிகள், 180 ஆக்ஸிஜன் சிலிண்டர்கள், திருவனந்தபுரம் வழியாக விமானப்படையின் சி-17, ஏஎன்-32 ரக விமானங்களில் கொண்டு செல்லப்பட்டன.
இதுதவிர, பயணிகளின் பாதுகாப்பான பயணத்தை உறுதி செய்ய, மத்திய அரசின் அறிவுறுத்தல் படி கொவிட்-19 தொடர்பான வழிகாட்டுதல்களை திருவனந்தபுரம் விமான நிலையம் பின்பற்றி வருகிறது. கொவிட் தொற்று தடுப்பு பற்றிய விழிப்புணர்வை ஏற்படுத்த, விமான நிலையத்தின் முனையங்களில் எலக்ட்ரானிக் அறிவிப்பு பலகைகள் வைக்கப்பட்டுள்ளன.
ஊழியர்களுக்கு கொவிட் தடுப்பூசி முகாமையும் நடத்தி, பாதுகாப்பு தொடர்பான அனைத்து நடவடிக்கைகளையும் திருவனந்தபுரம் விமான நிலையம் பின்பற்றி வருகிறது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1720274
மத்திய அமைச்சரவை
இந்தியா – செயின்ட் வின்சென்ட் & தி கிரேனேடியன்ஸ் இடையே பாரம்பரிய மருத்துவமுறை ஒத்துழைப்புக்கான பரிந்துணர்வு ஒப்பந்தத்திற்கு மத்திய அமைச்சரவை ஒப்புதல்
பிரதமர் திரு நரேந்திர மோடி தலைமையில் நடைபெற்ற மத்திய அமைச்சரவைக் கூட்டத்தில் பாரம்பரிய மருத்துவ முறையில், இந்தியாவுக்கும், செயின்ட் வின்சென்ட் & தி கிரேனேடியன்ஸுக்கும் இடையே ஒத்துழைப்புக்கான புரிந்துணர்வு ஒப்பந்தத்திற்கு ஒப்புதல் வழங்கப்பட்டது. புதுதில்லியில் செப்டம்பர் மாதம் 11-ம் தேதி இதற்கான புரிந்துணர்வு ஒப்பந்தம் கையெழுத்தானது.
---
(Visitor Counter : 76
ஜல்சக்தி அமைச்சகம்
துறைரீதியான பங்குதாரர்களோடு இணைய கருத்தரங்கை தேசிய ஜல் ஜீவன் இயக்கம் நடத்தியது
தேசிய ஜல் ஜீவன் இயக்கத்திற்காக தேர்ந்தெடுக்கப்பட்டுள்ள துறைரீதியான பங்குதாரர்களோடு இணைய கருத்தரங்கம் ஒன்றுக்கு ஜல் சக்தி அமைச்சகத்தின் குடிதண்ணீர் மற்றும் சுகாதாரத்துறை ஏற்பாடு செய்திருந்தது. தேசிய ஜல் ஜீவன் இயக்கத்தின் கூடுதல் செயலாளர் மற்றும் இயக்க இயக்குநர் சிறப்புரையாற்றினர்.
தேசிய இயக்கம் மற்றும் மாநிலங்களோடு நெருங்கி பணியாற்றி தேசிய ஜல் ஜீவன் இயக்கம் சிறப்பாக செயல்படுத்தப் படுவதை உறுதி செய்வதில் முக்கிய பங்கை துறைரீதியான பங்குதாரர்கள் ஆற்ற வேண்டும்.
இணைய கருத்தரங்கில் பேசிய தேசிய ஜல் ஜீவன் இயக்கத்தின் கூடுதல் செயலாளர் மற்றும் இயக்க இயக்குநர், திட்டத்தின் நோக்கம் குறித்து விரிவாக விளக்கினார். இயக்கத்தோடு இணைந்து பணியாற்றுமாறும், குறைந்து வரும் நீர் ஆதாரங்கள், அதிகரித்து வரும் நீர் தரம் குறித்த பிரச்சனைகள், செயல்பாடுகள் மற்றும் பராமரிப்பு உள்ளிட்ட சவால்களை களைவதில் பொறுப்பான மற்றும் துடிப்பான அணுகலை மேற்கொள்ளுமாறும் துறைரீதியான பங்குதாரர்களை அவர் கேட்டுக்கொண்டார்.
திட்ட மேலாண்மை, தகவல், கல்வி மற்றும் தகவல் தொடர்பு யுக்திகள், சமூக பங்களிப்பு, திறன் வளர்த்தல் மற்றும் பங்குபெறும் பயிற்சி திட்டம், வெற்றிகரமான முறைகளை கண்டறிதல், சிறந்த நடைமுறைகளை ஆவணப்படுத்துதல், சமூக தணிக்கை, பயிற்சிப் பட்டறைகளை ஏற்பாடு செய்தல் உள்ளிட்டவற்றில் தேசிய இயக்கம் மற்றும் மாநிலங்களோடு நெருங்கி பணியாற்றி ஜல் ஜீவன் இயக்கம் சிறப்பாக செயல்படுத்தப்படுவதற்கு துறை ரீதியான பங்குதாரர்கள் முக்கிய பங்காற்ற வேண்டும்.
மேலும் துறை ரீதியான பங்குதாரர்களில் பயிற்சி பெற்றவர்கள், தலைமை பயிற்சியாளர்களாக பணியாற்றி கிராம அளவில் செயல்படலாம். தேசிய, மாநில மற்றும் மாவட்டம் ஆகிய பல்வேறு நிலைகளில் செயல்படுத்தப்பட வேண்டிய பணிகள் குறித்த 2024-ம் வருடம் வரையிலான காலாண்டு வாரியான திட்டத்தை துறை ரீதியான பங்குதாரர்கள் சமர்ப்பிக்கலாம்.
2019 ஆகஸ்ட் 15 என்று பிரதமரால் அறிவிக்கப்பட்ட ஜல் ஜீவன் இயக்கம், 2024-ம் ஆண்டுக்குள் ஒவ்வொரு கிராமப்புற வீட்டுக்கும் குழாய் மூலம் குடிதண்ணீர் இணைப்புகளை மாநில அரசுகளுடன் இணைந்து வழங்க செயல்பட்டு வருகிறது. அறிவிப்பின் போது, 3.23 கோடி கிராமப்புற வீடுகளுக்கு  மட்டுமே குடிதண்ணீர் இணைப்புகள் இருந்த நிலையில், கொரோனா பெருந்தொற்றுக்கு இடையிலும் பணிகள் தொடர்ந்து நடைபெற்று, 4.17 கோடிக்கும் அதிகமான வீடுகளுக்கு குடிநீர் இணைப்புகள் தற்போது வழங்கப்பட்டுள்ளன. இதன் மூலம், 7.41 கோடி  வீடுகளுக்கு பாதுகாப்பான குடிநீர் கிடைக்கிறது.
ரெயில்வே அமைச்சகம்
பொது சேவை மையங்கள்  மற்றும் முகவர்கள் மூலம் முன்பதிவு மையங்கள் மற்றும் முன்பதிவை மீண்டும் திறக்க இந்திய ரயில்வே ஒப்புதல்
பயணச்சீட்டுகளை முன்பதிவு செய்ய முன்பதிவு மையங்களை ஒவ்வொரு கட்டமாக, இந்திய ரயில்வே திறக்கவுள்ளது.
உள்ளூர் தேவைகள் மற்றும் நிபந்தனைகள்படி, முன்பதிவு மையங்களை திறப்பதை அறிவிக்கவும், முடிவு செய்யவும் ரயில்வே மண்டலங்களுக்கு அறிவுறுத்தப்பட்டுள்ளது. இந்த முன்பதிவு மையங்கள் நாளை முதல் ஒவ்வொரு கட்டமாகத் திறக்கப்படும். அத்துடன், உள்ளூர் தேவைகள் மற்றும் நிபந்தனைகள்படி இதற்கான இடங்கள், மற்றும் தகவலையும் அறியலாம்.
நாளை முதல் பொது சேவை மையங்கள் மற்றும் பயணச்சீட்டு முகவர்கள் மூலம் பயணச்சீட்டுகள் முன்பதிவு செய்ய இந்திய ரயில்வே அனுமதி வழங்கியுள்ளது.
ஷ்ரமிக் சிறப்பு ரயில்கள் மாநில அரசுகளால் தற்போதுள்ள விதிமுறைகள் படி தொடர்ந்து இயக்கப்படும்.
பயணிகள் ரயில் சேவையை மீண்டும் தொடங்குவது, நாடு முழுவதும் ரயில்களில், பயணிகளுக்கான முன்பதிவு எளிதாக்குவது ஆகியவற்றில், அனைத்து முன்பதிவு மையங்களை மீண்டும் திறப்பது முக்கியமான நடவடிக்கையாகும்.
(Visitor Counter : 174